**SPORTSKA ZAJEDNICA OPĆINE KOSTRENA**

**PRAVILNIK**

**O KRITERIJIMA ZA VREDNOVANJE I ODABIR PROGRAMA I PROJEKATA JAVNIH POTREBA U SPORTU**

**SPORTSKE ZAJEDNICE OPĆINE KOSTRENA**

**– PRORAČUNSKA GODINA 2021.**

Kostrena, prosinac 2020.

UVOD

Imajući u vidu vrijednost i specifičnost svakog sporta, njegovu tehnologiju, te različitost sustava natjecanja, ali i potrebu da se ostvareni sportski rezultati vrednuju primjenom jedinstvenog mjernog sustava, izrada kriterija za financiranje sporta na općinskoj razini nametnula se kao potreba zbog objektivnijeg i kvalitetnijeg programiranja. Time se potiče razvoj svekolikog sporta i ostvaruju ciljevi povećanja sportske kvalitete, masovnosti i interesa javnosti.

Pri stručnom vrednovanju prijedloga Programa primjenjuju se **opći kriteriji** (u skladu s propisima Sportske zajednice Općine Kostrena) te **posebni kriteriji.**

1. **OPĆI KRITERIJI - KRITERIJI ZA RANGIRANJE SPORTOVA**

Uvažavajući činjenicu jednake vrijednosti sportova, barem s aspekta onih koji se tim sportom bave, Sportska zajednica nastoji bez razlike pristupiti u kreiranju kriterija za vrednovanje programa javnih potreba u sportu Općine. Ipak, svi sportovi koji se u manje ili više značajnoj mjeri nalaze u Programu, nisu u jednakoj poziciji. Materijalni uvjeti, tradicija, klimatske osobitosti Općine, afiniteti građana, interes tržišta i sl. tek su neki od čimbenika različite razvijenosti određenih sportova, što je jedan od temeljnih uvjeta rangiranja sportova. Tako i podjela sportova, odnosno tablica statusa sportova ne proizlazi iz poimanja sportova na vrijedne i manje vrijedne (svaki sport je najvrjedniji za onog koji se njime bavi), već iz realne potrebe za objektivnim praćenjem razvoja sporta, kako u Općini Kostrena, PGŽ i Hrvatskoj, tako i na međunarodnom planu.

Opći kriterije možemo svrstati na:

* 1. Razvijenost sporta
	2. Javni status sporta
	3. Sportska kvaliteta

# 1.1. Razvijenost sporta

Kriterij razvijenosti sporta polazi od njegove zastupljenosti na međunarodnoj, nacionalnoj i županijskoj razini.

Podkriteriji su:

* + 1. Broj članica u međunarodnoj federaciji ((1-5)

Do 100=1, do 130=2, do 160=3, do 190=4, >190=5

* + 1. Broj članica (klubova) nacionalnog saveza

Do 75=1, do 150=2, do 225=3, do 300=4, >300=5

* + 1. Broj članica (klubova) županijskog saveza

Do 10=1, do 20=2, do 30=3, do 40=4, >40=5

* 1. **Javni status sporta**

Činjenica je da sport kao društveni fenomen ima važnu ulogu počevši od interesa javnosti i medija pa sve do snažnog poticaja za uključivanje velikog broja ljudi svih dobnih kategorija. Sredstva priopćavanja, kao važna u formiranju javnog mišljenja, u značajnoj mjeri oslikavaju interes javnosti, koja ističe neke sportove kao popularne, a druge kao nepopularne.

Kriterij javnog statusa sporta čine slijedeći podkriteriji:

* + 1. Interes javnosti (1, 3 i 5)
		2. Tradicija sporta u PGŽ,(do 30 g. = 1, >30 g. = 3, >60 g. = 5)
		3. Olimpijski status sporta(0 i 5)
		4. Važnost za nastavu tjelesne i zdravstvene kulture (1, 3 i 5)

Uvjet za kandidiranje sporta za program javnih potreba u sportu Općine je punopravno članstvo nacionalnog saveza tog sporta u Hrvatskom olimpijskom odboru.

* 1. **Sportska kvaliteta**

Treći osnovni kriterij Sportska kvaliteta odnosi se na sportske rezultate sportaša u Općini Kostrena, a dijeli se na tri podkriterija

* + 1. Broj kategoriziranih sportaša,(0 do 5) (I. kat. =6, II. kat. = 5, III kat. = 4, IV. kat. = 3, V. kat. = 2, VI. kat. = 1), (Ukupan zbroj bodova: >40 = 5, >30 = 4, >20 = 3, >10 = 2, do 10 =1, 0 = 0))
		2. Ostvareni sportski rezultati u posljednje (4) godine u Hrvatskoj (1,3,5)
		3. Ostvareni sportski rezultati u posljednje (4) godine u PGŽ (1,3,5)
1. **POSEBNI KRITERIJI – UKUPNO 64 BODA (0 – 64)**

 **Posebni kriteriji** konstatiraju se zasebno za pojedini aspekt programskog područja. Prijavitelj sukladno vjerodostojno prikazanim parametrima iz svih kriterija dobiva stvaran broj bodova.

* 1. **FUNKCIONIRANJE SPORTSKE UDRUGE (dalje u tekstu: KLUBA)**

Temeljno funkcioniranje kluba jedan je od osnovnih preduvjeta Posebnih kriterija. Kroz ovaj aspekt klub iskazuje svoju transparentnost poslovanja, cjelokupni financijski segment i stabilnost.

Ovim se kriterijem uz navedene podkriterije ocjenjuje ukupno djelovanje kluba te ispunjenje ugovornih i drugih obveza preuzetih prema Sportskoj zajednici.

* + 1. **Broj zaposlenih i brutto primanja (isključivo stručni – sportski kadar) te unapređenje stručnog kadra – 3 boda**

Ovim kriterijem klub uz pisani dokaz jasno prikazuje broj zaposlenih osoba koje isključivo spadaju u stručni – sportski kadar (npr. trener) uz obavezni prikaz pravnorelevantnog temelja o zaposljenju (npr. ugovor o radu) te pravnorelevantnog temelja o obavljanju stručne djelatnosti iz sporta (npr. svjedodžba o završenom sveučilišnom ili učilišnom programu, licenca), kolika su mjesečna (ili na nekoj drugoj bazi) i godišnja brutto primanja istih te koji je iznos, sukladno navedenom, klubu potreban kako bi održao ovaj segment stabilnim.

Klub na isti način prikazuje ulaganja u unapređenje stručnog kadra s ciljem podizanja rada kvalitete i pružanja kvalitetnijih uvjeta svojim sportašima pripadajućih uzrasta.

* + 1. **Ukupni prihodi / rashodi kluba u prethodnoj proračunskoj godini te uredno ispunjenje ugovornih obveza prema Sportskoj zajednici**

**– 8 bodova**

Ovaj segment neosporno i transparentno dokazuje koliki je iznos financijskih sredstava u prethodnoj proračunskoj godini klub dobio od Sportske zajednice ili drugog tijela javne vlasti, a koliko je klub sam uprihodovao kroz sponzorstva, donacije, interne klupske članarine i ostale načine prihodovanja. Također su jasno i transparetno naznačeni ukupni klupski rashodi za isto razdoblje. **Kako bi ovaj kriterij bio zadovoljen, klub OBVEZNO mora priložiti BILJEŠKU uz završni godišnji račun (godišnje financijsko izvješće). Sportska zajednica (Izvršni odbor) praćenjem rada i djelovanja klubova tijekom 2020. godine može ustvrditi je li klub i u kojoj mjeri ispunjavao preuzete ugovorne i druge obveze prema Sportskoj zajednici, odnosno zakonitost i namjenu pri raspolaganju dodjeljenim proračunskim sredstvima.**

Ovim podkriterijem uz predočenje vjerodostojne dokumentacije klub neosporno dokazuje koliki postotak sufinanciranja je činio klubu dodijeljen iznos od strane Sportske zajednice, odnosno koliko se klub angažirao uprihoditi sredstva od strane drugih izvora. Prihvatljivi postotak sufinanciranja od strane Sportske zajednice čini najviše 80 %. Što je klubu niži posototak kazanog sufinanciranja dobiva veći broj bodova ovog podkriterija, dok klub kojem postotak sufinanciranja prelazi navedenih 80 % ne dobiva bodove po ovom podkriteriju.

Nadalje, ovim podkriterijem klub koji je u 2020. godini uzorno ispunio preuzete ugovorne i druge obveze prema Sportskoj zajednici nužno dobiva ukupni / veći broj bodova dok u slučaju djelomičnog / potpunog neispunjenja istog dobiva razmjeran broj bodova odnosno uopće ne dobiva bodove po ovom segmentu.

Ukoliko klub zbog objektivnih i opravdanih razloga nije realizirao prijavljeni program te je na vrijeme od Sportske zajednice zatražio prenamjenu sredstava za realizaciju drugog prijavljenog programa, a ista mu je odlukom Izvršnog odbora odobrena, smatrat će se da je u cijelosti ispunio obveze prema Sportskoj zajednici.

Ovaj se podkriterij nužno vrednuje sukladno matematičkoj formuli:

* **Prihod od Sportske zajednice / ukupni prihod = K**

K => 0,80 – 0 bodova

K => 0,75 – 1 bod

K => 0,70 – 2 boda

K => 0,65 – 3 boda

K => 0,60 – 4 boda

K => 0,55 – 5 bodova

K => 0,50 – 6 bodova

* **Ispunjenje ugovornih i drugih obveza kluba prema Sportskoj zajednici**
* Ispunio u cjelosti – 2 boda
* Ispunio većinu obveza – 1 bod
* Nije ispunio – 0 bodova
	1. **RAD OMLADINSKIH ŠKOLA**

Kroz ovaj kriterij klub dokazuje posjedovanje natjecatelja mlađih uzrasnih kategorija, ulaganje u sportski i ukupni razvoj djece i mladih, a temeljem navedenog stupanj integracije u cjelokupno djelovanje lokalne zajednice kao i prepoznatljivost kluba.

Unutar podkriterija, u obzir se također uzima angažman kluba glede zastupljenosti natjecatelja u svim dobnim natjecateljskim kategorijama.

* + 1. **Broj polaznika omladinskih škola (natjecatelji i rekreativci) – 5 bodova**

Uz valjani pisani dokaz klub dokazuje broj polaznika omladinske škole unutar klupske strukture.

Uz valjani dokaz (verifikacija natjecatelja, službena licenca ili drugi pravnorelevantni temelj) klub neosporno dokazuje koliki broj natjecatelja mlađih uzrasta tj. uzrasnih kategorija stvarno posjeduje.

Uz valjani dokaz (službeni popis kluba) klub neosporno dokazuje stvarni broj rekreativaca mlađih uzrasta.

Odgovorna osoba kluba jamči za točnost te istinitost prikazanih podataka. Ukoliko se uspostavi da je klub dostavio nepotpune odnosno netočne podatke, Sportska zajednica će ugovorm (između Sportske zajednice i kluba) regulirati mogućnost obustave daljnjih isplata iz prijavljenog programa kao što zadržava mogućnost zakonskim putem potraživati od kluba povrat već uplaćenih sredstava po istom programu.

* + 1. **Službena natjecanja – 5 bodova**

Uz valjani dokaz (potvrđena prijava na službeno natjecanje, dokaz od strane krovnog saveza i ostali relevantni temelji) klub neosporno dokazuje na kojim službenim natjecanjima pripadnici mlađih uzrasnih kategorija stvarno sudjeluju.

* + 1. **Amaterska natjecanja – 2 boda**

Uz valjani pisani dokaz klub dokazuje na kojim neslužbenim natjecanjima sudjeluju rekreativci mlađih uzrasta.

* + 1. **Troškovi natjecanja – vezano za 2.2.2. i 2.2.3.**

Uz valjani pisani dokaz (potvrđena prijava, verifikacija, službena registracija od krovnog saveza i drugi relevantni temelji) klub jasno i transparentno prikazuje stvarne troškove nastale povodom službenih natjecanja. Ovdje također uključeni troškovi plaćanja kotizacija, registracija natjecatelja te troškovi prijevoza. Kako bi ovaj kriterij bio zadovoljen nužno taksativno navesti troškove te priložiti dokaz za iste.

 Klub uz prikaz vjerodostojne dokumentacije prikazuje stvarni trošak natjecanja mlađih uzrasnih kategorija pri sportkim natjecanjima navedenim u ovom kriteriju.

* 1. **SLUŽBENA NATJECANJA SENIORA**

Ovim kriterijem klub jasno prikazuje službena natjecanja na kojima sudjeluje seniorska klupska ekipa te stvarne troškove natjecanja.

* + 1. **Broj natjecatelja – 3 boda**

Uz valjani pisani dokaz (službena verifikacija, registracija/licenciranje natjecatelja od krovnog saveza i drugi pravnorelevantni temelj), klub jasno prikazuje stvaran broj natjecatelja seniorskog pogona koji doista sudjeluju pri službenom natjecanju.

* + 1. **Službena natjecanja – 5 bodova**

Uz valjani dokaz (potvrđena prijava na službeno natjecanje, dokaz od strane krovnog saveza i ostali relevantni temelji) klub neosporno dokazuje na kojim službenim natjecanjima pripadnici seniorske ekipe doista sudjeluju.

* + 1. **Troškovi natjecanja – vezano za 2.3.1. i 2.3.2.**

Uz valjani pisani dokaz (potvrđena prijava, verifikacija, službena registracija od krovnog saveza i drugi relevantni temelji) klub jasno i transparentno prikazuje stvarne troškove nastale povodom službenih natjecanja. Ovdje također uključeni troškovi plaćanja kotizacija, registracija natjecatelja te troškovi prijevoza. Kako bi ovaj kriterij bio zadovoljen nužno taksativno navesti troškove te priložiti dokaz za iste.

 Klub uz prikaz vjerodostojne dokumentacije prikazuje stvarni trošak natjecanja seniorske kategorije pri sportkim natjecanjima navedenim u ovom kriteriju.

* 1. **OSTVARENI SPORTSKI REZULTATI U PRETHODNE ČETIRI GODINE**

Kriterij kojim klub jasno prikazuje postignute rezultate na službenim natjecanjima vezano uz natjecanja za mlađe uzraste te seniorski pogon. Razdoblje od četiri godine uzima se kako bi jasno bilo vidljivo kolike napore i stručna ulaganja klub zaista ulaže kako u svrhu unaprijeđenja rada unutar ovog segmenta.

Klub rezultate dokazuje predočenjem vjerodostojne dokumentacije u vidu priznanja, odličja, potvrda o sudjelovanju i sličnog.

* + 1. **Sportski rezultati natjecatelja mlađih uzrasnih kategorija – 5 bodova**

Uz službeni dokaz klub jasno prikazuje rezultate ostvarene od strane natjecatelja mlađih uzrasnih kategorija unutar navedenog razdoblja.

* + 1. **Sportski rezultati natjecatelja seniorskog pogona – 3 boda**

Uz službeni dokaz klub jasno prikazuje rezultate ostvarene od strane natjecatelja seniorske kategorije unutar navedenog razdoblja.

* + 1. **Sudjelovanje na svjetskim, interkontinentalnim i europskim smotrama**

**– 5 bodova**

Uz službeni dokaz klub dokazuje da su natjecatelji/ekipe mlađih uzrasta i/ili seniorske kategorije sudjelovali pri navedenim smotrama kao i postignuti rezultat unutar razdoblja od protekle četiri godine.

* 1. **ORGANIZACIJA TURNIRA (SLUŽBENIH I NESLUŽBENIH) I DRUGIH SPORTSKIH MANIFESTACIJA**

U ovom segmentu klub prijavljuje organizaciju potencijalnih turnira i drugih sportskih manifestacija (službeni i neslužbeni) te navodi taksativno troškove nužne za organizaciju. Ovaj se segment odnosi na mlađe uzrasne kategorije te seniore, uz napomenu kako **prednost imaju turniri i manifestacije za mlađe uzrasne kategorije.**

Sportska zajednica kao jedan od temeljnih ciljeva ima promociju lokalnog sporta te Općine Kostrena. Upravo s tom svrhom, vrednuju se sportske i druge manifestacije organizirane na području Kostrene od strane klubova članova Sportske zajednice. Klub koji je u 2020. godini organizirao manifestacije ove vrste, unutar slijedećih podkriterija dobiva veći broj bodova. Također se u obzir u zima značaj manifestacije za lokalni sport i zajednicu, kao i medijsko oglašavanje te promocija.

* + 1. **Vrsta, oblik,karakter i značaj turnira (manifestacije) – 5 bodova**

Klub navodi ukratko o svakom podnaslovnom elementu ovog kriterija. Također važno navesti predviđeno mjesto i vrijeme održavanja dotičnog.

Klub također ukratko navodi značaj i tradicijsku poveznicu uz organizaciju turnira (manifestacije).

* + 1. **Uzrasna kategorija i broj sudionika – 3 boda**

Klub navodi za koji uzrast(e) je turnir predviđen te sportsko-edukativne komponente koje isti ima obzirom na sudionike. Također potrebno ukratko navesti broj sudionika (ekipe/pojedinačni natjecatelji – vezano uz pojedini sport).

Sportska zajednica ulaže napore u odgojno-obrazovnu komponentu kod djece i mladih, kao i prenošenju na ciljanu skupinu važnosti bavljenja sportom i konzumacije zdravog života. Iz navedenih razloga sportske manifestacije za natjecatelje i sudionike mlađih uzrasta imaju prednost pred natjecanjima za seniorski uzrast.

* + 1. **Troškovi organizacije – vezano za 2.5.1. i 2.5.2.**

Klub taksativno navodi troškove organizacije turnira (manifestacije), navodeći pritom svaku stavku zasebno uz završni prikaz ukupno predviđenih troškova. Ukoliko je riječ o događaju koji je već ranijih godina se odvijao, poželjno priložiti ukupni trošak (uz taksativno navedene stavke) dotičnog.

* 1. **NUŽNA SPORTSKA OPREMA I SPORTSKI REKVIZITI**

Unutar ovog segmenta klub taksativno (poželjno uz predračun) navodi potrebnu sportsku opremu te sportske rekvizite nužnu za funkcioniranje natjecatelja mlađih uzrasta te seniorskog pogona.

 Oprema nabavljena iz donacija vrednovat će se na jednak način kao i kupljena.

* + 1. **Natjecatelji mlađih uzrasnih kategorija – 5 bodova**

Sukladno prethodno kazanom, navesti sportsku opremu i sportske rekvizite nužne za funkcioniranje natjecatelja mlađih uzrasta.

* + 1. **Natjecatelji seniorskog pogona – 3 boda**

Sukladno prethodno kazanom, navesti sportsku opremu i sportske rekvizite nužne za funkcioniranje natjecatelja seniorskog pogona.

* + 1. **Ukupni trošak nužne sportske opreme i sportskih rekvizita**

**– vezano za 2.6.1. i 2.6.2.**

Sve prethodno navedeno iz ove cjeline (2.6.) prikazati sumirano uz poželjno prilaganje predračuna.

Uz predočenje vjerodostojne dokumentacije (računi i ostala pravovaljana dokumentacija potrebna iz ovog segmenta utrošena tijekom 2020. godine), klub prikazuje realne financijske potrebe vezane uz nabavu nužne sportske opreme i rekvizita potrebene za sudjelovanje na natjecanjima ali i sveukupni rad kluba i njegovih polaznika. U obzir se uzimaju specifičnosti pojedinog sporta koje iziskuju neophodnu nabavu cjenovno skuplje opreme i rekvizita. Realno predočenje troškova argumentirano vjerodostojnim ispravama (sukladno stvarnom trošku tijekom 2020. godine) omogućuje klubu veći broj podova unutar ovih podkriterija.

* 1. **DOSTUPNOST SPORTA KLUBU – 4 boda**

 Navesti udaljenost primjerenog objekta ili drugog sportskog ambijenta nužnog za redovito obavljanje sportskih djelatnosti pojedinog kluba (pr. bazen); što posljedično stvara neizbježne dodatne troškove.

 Pojedinim klubovima specifičnost sporta (mjesto održavanja treninga i natjecanja) iziskuje dodatne nužne troškove koji se uzimaju u obzir pri bodovanju ovog segmenta ukoliko isti stvarno postoje. Ne uzima se u obzir ukoliko klub svojevoljno koristi udaljene resurse iz ovog kriterija iako su mu dostupni bliži a time i povoljniji resursi (pr. Sportska infrastruktura).

**3. ZAVRŠNE ODREDBE**

Tumačenje ovog Pravilnika daje Izvršni odbor Sportske zajednice Općine Kostrena.

Ovaj Pravilnik stupa na snagu danom donošenja, a primjenjivat će se od 18. prosinca 2020.

***Predsjednica***

 ***Tanja Malec, dipl. iur.***

**PRILOG:**

**RAZREDI SUKLADNO OSTVARENOM BROJU BODOVA IZ POSEBNIH KRITERIJA**

|  |  |
| --- | --- |
| 1. **RAZRED**
 | **45 - 64** |
| 1. **RAZRED**
 | **35 - 44** |
| 1. **RAZRED**
 | **26 - 34** |
| 1. **RAZRED**
 | **14 - 25** |
| 1. **RAZRED**
 | **0 - 13** |